CELEX: 32012R1170
Language: hu
Date: 2012-12-03 00:00:00
Title: A Bizottság 1170/2012/EU végrehajtási rendelete ( 2012. december 3. ) egyes áruk Kombinált Nómenklatúra szerinti besorolásáról

11.12.2012   
            
            
               HU
            
            
               Az Európai Unió Hivatalos Lapja
            
            
               L 337/6
            
         A BIZOTTSÁG 1170/2012/EU VÉGREHAJTÁSI RENDELETE
   (2012. december 3.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódexbizottság az elnöke által megállapított határidőkön belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 3-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Az áru különféle színű művirágokból készült füzér, amely az úgynevezett „lei” utánzata.
                  Mindegyik virág két, virágszirom alakúra vágott egyszínű szőtt textildarabból áll. Minden virág virágszárat utánzó átlátszó műanyagcsővel van elválasztva a következőtől. A műanyagcsöveket és a virágokat vékony fonal fűzi össze körülbelül 30 cm átmérőjű kör alakká, amely kerek virágfüzért utánoz.
                  (Lásd a 662. számú fényképet.) (1)
                  
               
               
                  6702 90 00
               
               
                  A besorolást a Kombinált Nómenklatúra értelmezésére szolgáló 1., 3. a) és 6. általános szabály, valamint a 6702 és a 6702 90 00 KN-kód szövege határozza meg.
                  Az áru virágfüzérre hasonlít, és az a rendeltetése, hogy a „lei” utánzataként, nyak köré akasztva viseljék.
                  Az árura nem vonatkozik a 67. árucsoporthoz tartozó 3. b) megjegyzés szerinti kizárás, mivel a művirágok nem egy darabban vannak előállítva – hiszen mindegyik virág két, virágszirom alakúra vágott textildarabból áll –, és mivel a szirmok és a szárak vékony fonallal való összefűzése a részek egymáshoz kötözéséhez, ragasztásához vagy illesztéséhez hasonló eljárás. Külalakjában az áru egy természetes termékre hasonlít (lásd még a 6702 vtsz.-hoz tartozó HR-magyarázat (1) és (3) bekezdését), függetlenül attól, hogy a részletei pontosan megegyeznek-e a természetes termékével.
                  Az áru nem sorolható be ékszerutánzatként a 7117 vtsz. alá, mivel nem ékszernek, hanem nyak körül viselt virágfüzérnek – úgynevezett „lei”-nek – az utánzata. Ezért az áru nem felel meg a 7117 vtsz.-hoz tartozó megnevezésnek (ékszerutánzat).
                  Az áru a 9505 vtsz. alá, ünnepi, farsangi vagy más szórakoztató tárgyként sem sorolható be, mivel nem kizárólag ünnepi tárgyként tervezték, gyártották és ismerik fel. Az árun nem szerepel semmilyen nyomat, díszítés, szimbólum vagy felirat, vagyis nem szolgál meghatározott ünnepi alkalmakon történő felhasználásra (lásd még a 9505 vtsz.-hoz tartozó KN-magyarázatot). A „lei” ráadásul személy, nem pedig szoba, asztal stb. díszítésére szolgál. Az áru farsangi jelmeznek sem része (lásd még a 9505 vtsz.-hoz tartozó HR-magyarázat A. részének 1. és 3. pontját).
                  Az áru a 6307 vtsz. alá, más készáruként sem sorolható be, mivel a 6702 vtsz. (művirágból készült áru) az a vámtarifaszám, amely az árut – a Kombinált Nómenklatúra értelmezésére vonatkozó 3. a) általános szabálynak megfelelően – a legpontosabban határozza meg.
                  Ezért az árut a 6702 90 00 KN-kód alá, a műanyagtól eltérő anyagokból készült művirágból előállított áruként kell besorolni.
               
            
         
      
         (1)  A fénykép csupán tájékoztató jellegű.